proxectonos/corpus_dominio_legal_administrativo_tmp huggingface dataset:
RESOLUCIÓN do 22 de xaneiro de 1999 pola que se ordena a publicación do acordo do Consello da Xunta de Galicia do 21 de xaneiro de 1999, polo que se modifica a relación de postos de traballo da Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/01/1999

A necesidade de adapta-lo vixente cadro de persoal da Academia Galega de Seguridade á estructura orgánica establecida no Decreto 23/1993, do 11 de febreiro (DOG nº 31, do 16 de febreiro), así como á nova localización da Academia na Estrada, fan necesario aprobar unha nova relación de postos de traballo da Academia Galega de Seguridade.
En consecuencia, por proposta da Consellería de Xustiza, Interior e Relacións Laborais, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día vinteún de xaneiro de mil novecentos noventa e nove,
ACORDA:
1. Modifica-la vixente relación de postos de traballo da Consellería de Xustiza, Interior e Relacións Laborais, nos termos que se sinalan no anexo.
2. Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
3. Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
XU. A01.00.000.36170.001
Secretario/a director/a xeral
Artigo 6 da Orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro).
Posto de confianza.
XU.A01.00.000.36170.021
Sección Habilitación
Posto de especial responsabilidade polo manexo de fondos públicos.
Visto o acordo adoptado polo Consello da Xunta de Galicia na súa reunión do día vinteún de xaneiro de mil novecentos noventa e nove, relativo á modificación da relación de postos de traballo da Consellería de Xustiza, Interior e Relacións Laborais, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 22 de xaneiro de 1999.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 22 de xaneiro de 1999 pola que se ordena a publicación do acordo do Consello da Xunta de Galicia do 21 de xaneiro de 1999, polo que se aproba a nova relación de postos de traballo da Consellería de Industria e Comercio.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 29/01/1999

A modificación da estructura orgánica da Consellería de Industria e Comercio efectuada polo Decreto 99/1998, do 26 de marzo (DOG nº 63, do 2 de abril) fai necesario aprobar unha nova relación de postos de traballo da Consellería de Industria e Comercio.
En consecuencia, por proposta da Consellería de Industria e Comercio, oídas as organizacións sindicais presentes na Mesa Xeral de Negociación da Comunidade Autónoma de Galicia e a Comisión de Persoal, o Consello da Xunta de Galicia na súa reunión do día vinteún de xaneiro de mil novecentos noventa e nove,
ACORDA:
1. Aproba-la relación de postos de traballo do persoal funcionario e laboral da Consellería de Industria e Comercio.
2. Ordena-la publicación da dita relación de postos de traballo no Diario Oficial de Galicia para efectos da súa entrada en vigor a partir do día seguinte a ela.
3. Clasificar como postos de libre designación, de acordo coas motivacións que se especifican, os seguintes:
Código
Denominación
Motivación
IC.C01.00.000.15770.001
IC.C02.00.000.15770.001
IC.C03.00.000.15770.001
IC.C04.00.000.15770.001
IC.C05.00.000.15770.001
IC.C99.10.000.15001.001
IC.C99.10.000.27001.001
IC.C99.10.000.32001.001
IC.C99.10.000.36001.001
Secretario/a conselleiro
Secretario/a director xeral
Secretario/a director xeral
Secretario/a director xeral
Secretario/a director xeral
Secretario delegado
Secretario delegado
Secretario delegado
Secretario delegado
Artigo 6 da orde da Consellería da Presidencia e Administración Pública do 21 de novembro de 1989 (DOG nº 232, do 4 de decembro).
Postos de confianza.
IC.A01.00.000.15770.054
IC.C02.00.000.15770.011
IC.C02.00.001.15770.015
IC.C99.10.000.15001.219
IC.C99.10.000.27001.111
IC.C99.10.000.32001.107
IC.C99.10.000.36001.107
Sección Habilitación
Xefe/a Negociado Habilitación e Gastos Correntes
Xefe/a Sección Habilitación Persoal
Xefe/a Negociado Habilitación
Xefe/a Negociado Habilitación
Xefe/a Negociado Habilitación
Xefe/a Negociado Habilitación
Postos de especial responsabilidade polo manexo de fondos públicos.
4. Deixar sen efecto as relacións de postos de traballo da Consellería de Industria e Comercio aprobadas con anterioridade.
Visto o acordo adoptado polo Consello da Xunta de Galicia na súa reunión do día vinteún de xaneiro de mil novecentos noventa e nove, relativo á aprobación da relación de postos de traballo da Consellería de Industria e Comercio, coa finalidade de cumprir dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 22 de xaneiro de 1999.
Dositeo Rodríguez Rodríguez
Conselleiro da Presidencia e Administración Pública
DECRETO 68/1999, do 25 de marzo, de asunción das funcións e servicios transferidos á Comunidade Autónoma de Galicia, mediante Real decreto 372/1999, do 5 de marzo, sobre traspaso complementario ó aprobado polo Real decreto 2166/1994, do 4 de novembro, en materia de provisión de medios materiais e económicos para o funcionamento da Administración de xustiza, e a súa asignación á Consellería de Xustiza, Interior e Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 31/03/1999

Polo Real decreto 372/1999, do 5 de marzo, sobre traspaso complementario ó aprobado polo Real decreto 2166/1994, do 4 de novembro, trapásase a provisión de medios materiais e económicos para o funcionamento da Administración de xustiza á Comunidade Autónoma de Galicia.
Procede, en virtude do citado traspaso, asumir de forma expresa a devandita transferencia nos termos e condicións especificadas no acordo da Comisión Mixta de Transferencias e asignárllelas ós órganos correspondentes da Administración autonómica galega.
Na súa virtude, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día vintecinco de marzo de mil novecentos noventa e nove,
DISPOÑO:
Artigo 1º
Quedan asumidos os medios materiais e económicos traspasados pola Administración do Estado á Comunidade Autónoma de Galicia en virtude do Real decreto 372/1999, do 5 de marzo, complementario ó aprobado polo Real decreto 2166/1994, do 4 de novembro, para o funcionamento da Administración de xustiza, nos termos e condicións especificados no acordo da Comisión Mixta de Transferencias publicado como anexo ó dito real decreto.
Artigo 2º
1. Asígnanselle á Consellería de Xustiza, Interior e Relacións Laborais a provisión de medios materiais e económicos asumidos de conformidade co disposto no artigo anterior.
2. Os órganos da Consellería de Xustiza, Interior e Relacións Laborais exercerán as atribucións que lles correspondan conforme as normas que regulan a súa estructura.
Disposicións derradeiras
Primeira.-Facúltase o conselleiro de Xustiza, Interior e Relacións Laborais para dictar cantas dis
posicións sexan necesarias para o desenvolvemento e execución deste decreto e para adopta-las medidas precisas para a plena efectividade e executividade práctica das provisións de medios traspasados.
Segunda.-Este decreto entrará en vigor o día seguinte ó da súa publicación no Diario Oficial de Galicia.
Pazo de Mariñán (Bergondo), vintecinco de marzo de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
ORDE do 23 de xuño de 1999 pola que se determina a finalización do prazo de presentación de solicitudes ó abeiro do Decreto 199/1996, do 2 de maio, polo que se prorroga o prazo de vixencia do Decreto 142/1992, do 5 de xuño, sobre subvencións a fondo perdido para rehabilitación de vivendas familiares no medio rural de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 30/06/1999

O Decreto 199/1996, do 2 de maio, polo que se prorroga o prazo de vixencia do Decreto 142/1992, do 5 de xuño, sobre subvencións a fondo perdido para rehabilitación de vivendas familiares no medio rural de Galicia dispón, no seu artigo 1 punto 2º, que o prazo de presentación de solicitudes será determinado por orde da Consellería de Política
Territorial Obras Públicas e Vivenda que será publicada no Diario Oficial de Galicia.
A Orde do 1 de outubro de 1996 pola que se desenvolve o devandito decreto dispón, no seu artigo 1 punto 3º, que a finalización do prazo de presentación de solicitudes se determinará no seu día en función dos recursos orzamentarios e do número de solicitudes.
No momento presente o número de solicitudes presentadas considérase adecuado ó volume de recursos previstos para este fin.
Por todo o anterior e en uso da referida autorización
DISPOÑO:
Artigo único.-Para os efectos do sinalado no artigo 1 do Decreto 199/1996, do 2 de maio, o prazo de presentación de solicitudes finalizará o 15 de xullo de 1999.
Disposición derradeira
Única.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de xuño de 1999.
José Cuíña Crespo
Conselleiro de Política Territorial, Obras Públicas
e Vivenda
ORDE do 20 de outubro de 1999 pola que se nomean os vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 27/10/1999

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do ambiente.
No seu artigo 12 sinálase que o réxime xurídico de funcionamento será o preceptuado no capítulo II do título II da Lei 30/1992, do 26 de novembro, de réxime xurídico das administracións públicas e do procedemento administrativo común, aplicándose no demais o disposto no Regulamento interno do consello.
Pola Orde do 3 de xuño de 1998 e a Orde do 23 de decembro de 1998, nomeáronse os distintos vocais do Consello Galego de Medio Ambiente en aplicación dos artigos 3 e 4 do Decreto 155/1995.
Tendo en conta que na Lei 30/1992, do 26 de novembro, se dispón que organizacións representativas de intereses sociais poderán substituí-los seu membros titulares de acordo coas normas de organización do órgano colexiado, e á vista do establecido no artigo 10.2º do Regulamento de organización e funcionamento do Consello Galego de Medio Ambiente, aprobado no Pleno do Consello o 12 de abril de 1996, procede acorda-la substitución do vocal solicitada pola Sociedade Protectora de Animais e Plantas e nomea-lo novo representante proposto por ela.
Por todo isto, en aplicación do artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 482/1997, do 26 de decembro, polo que se establece a estructura orgánica da Consellería de Medio Ambiente,
DISPOÑO:
Artigo 1º
Que cese como vocal do Consello Galego de Medio Ambiente en representación da Sociedade Protectora de Animais e Plantas, agradecéndolle os servicios prestados, Victoria Patricia Rozados Fernández como titular.
Artigo 2º
Designar como vocal do Consello Galego de Medio Ambiente, por proposta da Sociedade Protectora de Animais e Plantas, en substitución do que causa
baixa pola presente orde, a persoa que a continuación se relaciona:
María Luisa López Lence como titular.
Artigo 3º
Manter como vocal suplente do Consello Galego de Medio Ambiente, en representación da Sociedade Protectora de Animais e Plantas á persoa que a continuación se relaciona:
Gloria Núñez González como suplente.
Santiago de Compostela, 20 de outubro de 1999.
Carlos del Álamo Jiménez
Conselleiro de Medio Ambiente
DECRETO 181/1999, do 17 de xuño, polo que se modifica o Decreto 99/1998, do 26 de marzo, polo que se establece a estructura orgánica da Consellería de Industria e Comercio.
CONSELLERÍA DE INDUSTRIA E COMERCIO — I. DISPOSICIÓNS XERAIS — 25/06/1999

O Decreto 223/1998, do 24 de xullo, polo que se crea a unidade de Oficina de Tramitación Única de Industrias e se regula a posta en funcionamento de establecementos industriais (DOG nº 147, do 31 de xullo) encoméndalle á dita unidade funcións de información e asesoramento dos particulares interesados na posta en funcionamento de calquera establecemento industrial, así como a coordinación e impulso dos expedientes relativos ás autorizacións administrativas que sobre esta materia se soliciten na Xunta de Galicia, con independencia de cal sexa o órgano competente para a súa resolución, quedando adscrita a dita oficina á Consellería de Industria e Comercio.
É indubidable que o correcto funcionamento dunha unidade destas características require unha dedicación específica baseada en actividades de asesoramento e de coordinación administrativa, o que engade unha maior complexidade ó desenvolvemento da actividade das unidades administrativas máis infradotadas, polo que se fai preciso reforza-la estructura administrativa da oficina da Delegación Provincial de Pontevedra en Vigo.
En consecuencia, por proposta do conselleiro de Industria e Comercio e logo de informe das consellerías da Presidencia e Administración Pública e de Economía e Facenda e logo de deliberación do Consello da Xunta de Galicia na súa reunión do día dezasete de xuño de mil novecentos noventa e nove,
DISPOÑO:
Artigo único.-O artigo 14 do Decreto 99/1998, do 26 de marzo, polo que se establece a estructura orgánica da Consellería de Industria e Comercio, queda redactado como segue:
1. As delegacións provinciais, para o exercicio das súas funcións, contarán coas seguintes unidades con nivel orgánico de servicio:
-Secretaría.-Servicio de Xestión.-Servicio de Industria.
2. A Delegación Provincial de Pontevedra terá unha oficina en Vigo, á fronte da cal existirá unha unidade con nivel orgánico de servicio.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezasete de xuño de mil novecentos noventa e nove.
Manuel Fraga Iribarne
Presidente
Antonio Couceiro Méndez
Conselleiro de Industria e Comercio
RESOLUCIÓN do 4 de outubro de 1999, da Dirección Xeral de Xustiza e Administración Local, pola que se emprazan os interesados no recurso contencioso-administrativo 03/0007686/1999 E.M., interposto por Antonio Suárez Vilar.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 22/10/1999

Recibida comunicación do Tribunal Superior de Xustiza de Galicia, pola que se reclama o expediente relativo ó recurso contencioso-administrativo número 03/0007686/1999 E.M., interposto por Antonio Suárez Vilar, contra o Decreto 145/1999, do 7 de maio, polo que se declara a urxente ocupación para efectos de expropiación forzosa polo Concello de Valdoviño (A Coruña), dos bens e dereitos necesarios para a realización das obras do proxecto de rexeneración ambiental das praias de Pantín, Vales e Meirás.
A Dirección Xeral de Xustiza e Administración Local, de conformidade co disposto no artigo 49 da
Lei 29/1998, do 13 de xullo, reguladora da xurisdicción contencioso-administrativa, acorda a remisión do citado expediente administrativo ó referido órgano xudicial, o que se notifica para un xeral coñecemento de tódalas persoas interesadas no procedemento, e emprázanse para que poidan comparecer no prazo de 9 días como parte perante a sección terceira da Sala do Contencioso-Administrativo do Tribunal Superior de Xustiza de Galicia.
Santiago de Compostela, 4 de outubro de 1999.
José A. Álvarez Vidal
Director xeral de Xustiza e Administración Local
RESOLUCIÓN do 24 de setembro de 1999 pola que se autoriza a centros privados a transformación de unidades de formación profesional de primeiro e segundo grao en ciclos formativos de grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/10/1999

Examinadas as solicitudes formuladas polos titulares dos centros privados que solicitan a transformación de unidades de formación profesional de primeiro e segundo grao en ciclos formativos de grao medio.
Vistos o Real decreto 1004/1991, do 14 de xuño, (BOE do 26), Real decreto 1487/1994, do 1 de xullo (BOE do 28), Real decreto 777/1998, do 30 de abril (BOE do 8 de maio), Orde do 7 de xaneiro de 1997 (DOG do 21 de xaneiro), pola que se regula a adecuación das autorizacións dos centros privados de formación profesional de primeiro grao autorizados ou con clasificación definitiva e mailas dos centros de formación profesional de segundo grao homologados para implanta-los ciclos formativos de grao medio.
Considerando que as mencionadas solicitudes se axustan á lexislación vixente.
Esta dirección xeral, en virtude do establecido na disposición derradeira primeira da referida Orde do 7 de xaneiro de 1997,
RESOLVE:
Autoriza-la transformación de unidades de formación profesional de primeiro e segundo grao ós centros que no anexo se relacionan.
Contra esta resolución poderá interpoñer recurso de alzada perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 24 de setembro de 1999.
Severino Somoza Gómez
Director xeral de Centros e Inspección Educativa
ANEXO
Provincia: A Coruña-Curso: 1999-2000.
Localidade: A Coruña.
Centro: Santamariña.-1 unidade de FP1-2º da rama: administrativa e comercial.
Transfórmase en: 1 ciclo formativo de grao medio de xestión administrativa da familia profesional de administración.
Composición resultante:-2 ciclos formativos de grao medio de xestión administrativa (2 unidades).-2 ciclos formativos de grao medio de comercio (2 unidades).
Localidade: Santiago de Compostela.
Centro: Delta-Tor.-1 unidade de FP1-2º da rama: administrativa e comercial.
Transfórmase en: 1 ciclo formativo de grao medio de xestión administrativa da familia profesional de administración.
Composición resultante:-2 ciclos formativos de grao medio de xestión administrativa (2 unidades).-1 ciclo formativo de grao medio de comercio (1 unidade).
Provincia: Ourense-Curso: 1999-2000.
Localidade: Ourense.
Centro: Santo Cristo.-1 unidade de FP1-2º da rama: sanitaria.
Transfórmase en: 1 ciclo formativo de grao medio de coidados auxiliares de enfermería da familia profesional de sanidade.
Composición resultante:-1 ciclo formativo de grao medio de xestión administrativa (1 unidade).-1 ciclo formativo de grao medio de comercio (1 unidade).-1 ciclo formativo de grao medio de perruquería (2 unidades).-2 ciclos formativos de grao medio de coidados auxiliares de enfermería (2 unidades).-1 ciclo formativo de grao medio de farmacia (1 unidade).
DECRETO 271/1999, do 22 de outubro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Agricultura, Gandería e Política Agroalimentaria.
PRESIDENCIA — II. AUTORIDADES E PERSOAL — 25/10/1999

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 23 de outubro ata o seu regreso, ó conselleiro de Agricultura, Gandería e Política Agroalimentaria.
Santiago de Compostela, vintedous de outubro de mil novecentos noventa e nove.
Manuel Fraga Iribarne
Presidente
ORDE do 27 de setembro de 1999 pola que se dispón o nomeamento do vocal que en representación do Concello de Pontevedra forma parte do Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 21/10/1999

A Lei 27/1992, do 24 de novembro, de portos do Estado e da mariña mercante, texto reformado pola
Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e do 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Consonte o previsto no artigo 40 da Lei de portos do Estado e da mariña mercante, segundo a súa redacción trala modificación operada pola Lei 62/1997, do 26 de decembro, a designación dos vocais do consello de administración deberá facerse necesariamente por proposta das administracións públicas e entidades e organismos representados no consello de administración, polo que, recibida certificación do acordo do pleno, con data do 10 de xullo de 1999, do Concello de Pontevedra, polo que se nomea novo representante de dito concello na Autoridade Portuaria de Marín-Pontevedra, en canto órgano competente,
DISPOÑO:
Nomear a Miguel Anxo Fernández Lores vocal do consello de administración da Autoridade Portuaria de Marín-Pontevedra, en representación do Concello de Pontevedra.
Santiago de Compostela, 27 de setembro de 1999.
José Cuíña Crespo
Conselleiro de Política Territorial,
Obras Públicas e Vivenda
ORDE do 27 de setembro de 1999 pola que se dispón o cesamento do vocal que en representación do Concello de Pontevedra forma parte do Consello de Administración da Autoridade Portuaria de Marín-Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 21/10/1999

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado, sitas no seu territorio.
Os acordos do Consello da Xunta de Galicia do 5 e 26 de marzo de 1998 facultan o conselleiro de Política Territorial, Obras Públicas e Vivenda para o exercicio das devanditas competencias.
Conforme o previsto no artigo 40 da Lei de portos do Estado e da mariña mercante, texto reformado pola Lei 62/1997, do 26 de decembro, disponse que a separación dos vocais do consello de administración será acordada polo órgano competente da Comunidade Autónoma por proposta das organizacións, organismos e entidades os que aqueles representen, polo que, recibida certificación do acordo de pleno, con data do 10 de xullo de 1999, do Concello de Pontevedra, polo que se nomea novo representante do dito concello na Autoridade Portuaria de Marín-Pontevedra, en canto órgano competente,
DISPOÑO:
Que cese Juan Luis Pedrosa Fernández como vocal do Consello de Administración da Autoridade Portuaria de Marín-Pontevedra, en representación do Concello de Pontevedra, agradecéndolle os servicios prestados.
Santiago de Compostela, 27 de setembro de 1999.
José Cuíña Crespo
Conselleiro de Política Territorial,
Obras Públicas e Vivenda
ORDE do 14 de outubro de 1999 pola que se delegan determinadas competencias nos delegados territoriais da Consellería de Pesca, Marisqueo e Acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/10/1999

Para axiliza-la tramitación burocrática, en beneficio dos administrados, sen mingua da necesaria garantía xurídica e sen esquece-lo debido respecto ós principios que forman a actividade administrativa e que a Constitución recolle no artigo 103.1º, faise necesario delegar nos delegados territoriais a resolución de expedientes en materia de prórrogas dos títulos habilitantes de establecementos de cultivos mariños e auxiliares, función legalmente atribuída ó conselleiro, dando deste modo solución ós pro
blemas que presenta a concentración de competencias da Consellería de Pesca, Marisqueo e Acuicultura no seu titular.
Na súa virtude, e facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, do disposto no artigo da Lei 30/1992, do 26 de novembro, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Deléganse nos delegados territoriais as seguintes competencias:
A) A resolución dos expedientes en materia de prórrogas de concesións de viveiros de cultivos mariños nas augas de Galicia, de acordo co artigo 59 da Lei 6/1993, do 11 de maio, de pesca de Galicia (DOG nº 101) e artigo 13 do Decreto 406/1996, do 7 de novembro, polo que se aproba o Regulamento de viveiros de cultivos mariños nas augas de Galicia (DOG nº 228).
B) A resolución dos expedientes en materia de prórrogas de concesións de establecementos de cultivos mariños na zona marítimo-terrestre, de acordo co artigo 55 da Lei 6/1993, de pesca de Galicia.
C) A resolución dos expedientes en materia de prórrogas de permisos de actividades de establecementos de acuicultura e auxiliares na zona terrestre, de acordo co artigo 66 da Lei 6/1993, de pesca de Galicia, e o artigo 3 do Decreto 193/1997, polo que se determinan as condicións para o outorgamento do permiso de actividade para establecementos de cultivos mariños e auxiliares situados na zona terrestre (DOG nº 142).
Artigo 2º
As resolucións administrativas que se adopten facendo uso das delegacións contidas nesta orde farán constar expresamente esta circunstancia e consideraranse dictadas pola autoridade que as conferiu.
Artigo 3º
O conselleiro poderá, en calquera momento, reclama-lo exercicio das facultades delegadas nesta orde.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de outubro de 1999.
P.O. (Orde 17-12-1997, DOG nº 246
do 22 de decembro)
Juan José Álvarez Pérez
Secretario xeral da Consellería de Pesca,
Marisqueo e Acuicultura
ORDE do 13 de outubro de 1999 pola que se dispón a inscrición no Rexistro de Fundacións de Interese Galego da extinción da Fundación Evangélica Ebenezer.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/10/1999

Visto o expediente de extinción da Fundación Evangélica Ebenezer tramitado por instancia do padroado desa fundación.
Acreditado no expediente a imposibilidade de cumpri-los fins que esa institución viña desenvolvendo desde o inicio da súa actividade no ano 1995, o acordo de extinción adoptado validamente polo padroado da fundación e a vontade do fundador respecto ó destino dos bens fundacionais no suposto de disolución.
Esta consellería, de conformidade co disposto no artigo 39 do Decreto 248/1992, do 18 de xuño, polo
que se aproba o Regulamento de organización e funcionamento do protectorado das fundacións de interese galego, por esta orde,
RESOLVE:
Artigo 1º
Ratifica-la extinción da Fundación Evangélica Ebenezer, acordada polo seu padroado o 1 de setembro de 1998 e conseguintemente dispoñe-la inscrición desta disolución no Rexistro de Fundacións, logo da publicación desta orde no Diario Oficial de Galicia.
Artigo 2º
Declarar que unha vez concluídas as operacións de liquidación, que se axustarán ó disposto no ordenamento, os liquidadores formarán a conta final de liquidación, cos xustificantes da entrega do haber líquido á entidade fundadora, ou a que, se é o caso a substitúa, que o aplicará ó cumprimento dos seus fins propios.
Santiago de Compostela, 13 de outubro de 1999.
Jaime Pita Varela
Conselleiro da Presidencia e Administración
Pública
DECRETO 269/1999, do 7 de outubro, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 94. Plan de Obras e Servicios. 98. Ribadeo. De Ribadeo a Vilela, p.k. 5,000 ó 6,200.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 21/10/1999

A Deputación Provincial de Lugo, en sesión do día 28 de agosto de 1998, aprobou o proxecto de 94. Plan Obras e Servicios. 98. Ribadeo. De Ribadeo a Vilela, p.k. 5,000 ó 6,200 e na sesión do 26 de abril de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para correcta tramitación do expediente con data en entrada no rexistro xeral da Consellería de Xustiza, Interior e Relacións Laborais do día 5 de agosto de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 29 de setembro de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de outubro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de 94. Plan de Obras e Servicios. 98. Ribadeo. De Ribadeo a Vilela, p.k. 5,000 ó 6,200.
Santiago de Compostela, sete de outubro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 11 de outubro de 1999 pola que se autoriza a inclusión da Escola de Música Municipal de Sarria no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 25/10/1999

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música ou de danza en escolas específicas. Así mesmo, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 213/1998, do 10 de xullo, no seu artigo 1 establece que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo Concello de Sarria, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que se mencionan os seus datos no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-Esta orde entrará en vigor o día seguinte da súa publicación no Diario Oficial de Galicia.
Santiago de Compostela, 11 de outubro de 1999.
Celso Currás Fernández
Conselleiro de Educación e Ordenación
Universitaria
ANEXO
Denominación específica: Escola de Música Municipal de Sarria.
Código: 27020525.
Titular: Concello de Sarria.
Enderezo: r/ Marqués de Ugena, s/n. Casa da Cultura.
Localidade: Sarria.
Provincia: Lugo.
ACORDO do 8 de outubro de 1999 polo que se notifica a providencia de arquivo de actuacións na reclamación económico-administrativa 791-LU 98/9, interposta por Ángel Arranz Hernán en representación de Transdespa, S.A.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 21/10/1999

Intentada inutilmente a notificación domiciliaria da providencia de arquivo de actuacións na reclamación económico-administrativa (Rfa. 791-LU 98/4) interposta por Ángel Arranz Hernán en representación de Transdespa, S.A. (domicilio notificacións: Embajadores, 274, 28045 Madrid), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo comúm, e dos artigos 83 e 86 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas:
«Por esta secretaría foi examinado o seu escrito do 1-4-1998, no que interviña en representación da entidade de referencia. Por oficio do 14-4-1998, notificado segundo o disposto no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, comunicáronse as deficiencias de representación e o prazo de emenda.
Ó non emenda-las deficiencias non se cumpren as esixencias de representación que sinala o artigo 33 do Real decreto 391/1996, do 1 de marzo, polo que se aproba o Regulamento de procedemento nas reclamacións económico-administrativas e, de conformidade co artigo 34.3º do devandito regulamento, notifícaselle que o seu escrito quedou sen curso dando lugar ó arquivo de actuacións.
Contra este acordo poderá interpoñer cuestión incidental no prazo de oito días, contados desde o día seguinte ó desta publicación, de conformidade co artigo 113 do citado regulamento».
Santiago de Compostela, 8 de outubro de 1999.
Susana Benedeti Corzo
Secretaria do tribunal
ORDE do 24 de setembro de 1999 pola que se fixa o prezo de venda ó público de diversas publicacións.
CONSELLERÍA DE MEDIO AMBIENTE — III. OUTRAS DISPOSICIÓNS — 21/10/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías
correspondentes, logo do informe da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ó público das publicacións editadas por esta consellería e que se relacionan no anexo.
2. Estes prezos entenderanse con IVE incluído.
Santiago de Compostela, 24 de setembro de 1999.
Carlos del Álamo Jiménez
Conselleiro de Medio Ambiente
ANEXO I
-Inventariación piscícola de los ríos gallegos (castelán): 1.000 pesetas (6,01 euros).
-Inventario piscícola dos ríos galegos (galego): 1000 pesetas (6,01 euros).
ORDE do 30 de setembro de 1999 pola que se dispón o cumprimento da sentencia do Tribunal Supremo, do 30 de xuño de 1999.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 21/10/1999

Vista a sentencia dictada pola Sala do Contencioso-Administrativo do Tribunal Supremo, do 30 de xuño de 1999, recaída no recurso de casación nº 5059/1993, interposto por José Trigo Costa, contra a sentencia dictada con data do 10 de xuño de 1993 pola sección segunda da Sala do Contencioso-Administrativo do Tribunal Superior de Xustiza de Galicia, no recurso número 4207/1992, sobre resolución da Consellería de Pesca, Marisqueo e Acuicultura da Xunta de Galicia, do 24 de xaneiro de 1992, pola que se excluía das bases de revisión dos polígonos A e B de Bueu, sendo o seu fallo do seguinte teor:
«Que debemos estimar e estimámo-lo recurso de casación interposto contra a sentencia dictada nestes autos polo Tribunal Superior de Xustiza de Galicia, con data do 10 de xuño de 1993, que en consecuencia anulamos. E que entrando a coñece-la fondo do recurso contencioso presentado, debemos estimar e estimamos este, anulando o acordo da Consellería
de Pesca, Marisqueo e Acuicultura, do 24 de xaneiro de 1992, por non ser conforme a dereito ordenando, así mesmo, recoñece-la concesión do viveiro M.G.M. nº 1 incluíndoo no Proxecto de revisión e reordenación de polígonos de viveiros fluctuantes».
Na súa virtude, ó se-la devandita sentencia firme, e conforme o establecido nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa.
DISPOÑO:
Que se cumpra nos seus propios termos a referida sentencia.
Santiago de Compostela, 30 de setembro de 1999.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 30 de setembro de 1999, da Dirección Xeral de Centros e Inspección Educativa, pola que se establece o calendario para a celebración de eleccións para a primeira constitución do consello escolar en centros de educación non universitaria de nova creación.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/10/1999

O Decreto 374/1996, do 17 de outubro, polo que se aproba o Regulamento orgánico das escolas de educación infantil e dos colexios de educación primaria, e o Decreto 324/1996, do 26 de xullo, polo que se aproba o Regulamento orgánico dos institutos de educación secundaria e o Decreto 7/1999, do 7 de xaneiro, polo que se implantan e regulan os centros públicos integrados de ensinanzas non universitarias, desenvolven a estructura e funcionamento dos órganos de goberno unipersoais e colexiados dos centros docentes de ensinanzas non universitarias da Comunidade Autónoma de Galicia conforme o establecido na Lei 9/1995.
Creados recentemente centros nos que é preciso proceder á constitución do consello escolar por primeira vez, esta dirección xeral
RESOLVE:
1. As eleccións para a primeira constitución do consello escolar nos centros que iniciaron o seu funcionamento no curso académico 1999/2000 realizaranse entre os días 22 e 30 do vindeiro mes de
novembro de 1999, segundo o procedemento establecido:
a) Para os centros de educación infantil, primaria e secundaria na orde desta consellería, do 21 de outubro de 1996 (DOG do 22).
b) Para os centros públicos integrados no artigo 11 do Decreto 7/1999, do 7 de xaneiro (DOG do 26).
c) Para os centros públicos de ensinanzas non universitarias de características singulares, de educación especial e de educación de adultos, na orde desta consellería, do 29 de outubro de 1996 (DOG do 4 de novembro), corrección de erros DOG do 15 de novembro).
2. Ós membros integrantes da xunta electoral, das mesas electorais e os electores que necesiten permiso laboral para o desenvolvemento das súas obligacións seralles de aplicación o artigo 70.2º da Lei 4/1998, do 26 de maio (DOG do 1 de xuño), da función pública de Galicia. Non obstante, os días en que se realicen as eleccións de representantes dos distintos sectores da comunidade educativa non poderán ser declarados non lectivos.
Santiago de Compostela, 30 de setembro de 1999.
Severino Somoza Gómez
Director xeral de Centros e Inspección Educativa
CORRECCIÓN de erros.-Orde do 14 de setembro de 1999 pola que se establece o réxime de subvencións ás organizacións profesionais do sector agrario.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 21/10/1999

Advertidos erros na devandita orde, publicada no DOG nº 185, do 23 de setembro de 1999, cómpre face-las seguintes correccións:
Artigo 8º, cuarto parágrafo, onde di: «En todo caso, as ditas xustificacións terán que presentarse antes do 30 de outubro deste ano», debe dicir: «En todo caso, as ditas xustificacións terán que presentarse antes do 30 de outubro deste ano, salvo que se indique outro prazo na resolución de concesión da axuda».
RESOLUCIÓN do 5 de outubro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 569/1999, interposto polo Sindicato Nacional de Comisións Obreiras de Galicia.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/10/1999

A Dirección Xeral da Función Pública recibiu do Xulgado do Contencioso-Administrativo número un da Coruña, providencia pola que se admite a trámite a demanda correspondente ó recurso contencioso-administrativo procedemento abreviado nº 569/1999, interposto polo Sindicato Nacional de Comisións Obreiras de Galicia, contra actuacións materiais constitutivas de vía de feito consistentes en non dar ocupación efectiva ós funcionarios que superaron os procesos selectivos convocados por Orde do 26 de decembro de 1995.
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 5 de outubro de 1999.
Joaquín López-Rúa Soler
Director xeral da Función Pública
RESOLUCIÓN do 5 de outubro de 1999 pola que se resolve o concurso público para a concesión de axudas para a realización de dous proxectos de investigación relativos ós centros de educación non universitarios, convocado pola Orde do 14 de xullo de 1999 (DOG do 29 de xullo).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/10/1999

Por Orde do 14 de xullo de 1999 (DOG do 29), convócase concurso público para a realización de dous proxectos de investigación relativos ós centros de educación non universitaria.
As solicitudes admitidas para participar neste concurso foron estudiadas pola comisión de selección designada segundo o previsto no artigo 4 da citada Orde do 14 de xullo.
En consecuencia, atendendo a citada proposta, esta secretaría xeral
RESOLVE:
Primeiro.-Concederlles axudas para a realización de dous proxectos de investigación, ás persoas que se relacionan no anexo a esta resolución e na contía e anualidades que en cada caso se sinalan.
Segundo.-As axudas que se relacionan no anexo comprenderán a totalidade da axuda necesaria para a realización do correspondente proxecto de investigación, incrementada nun 10% destinado ós gastos institucionais que a súa execución supón ó organismo ó que pertence o investigador responsable.
Terceiro.-As subvencións de que se trata faranse efectivas mediante libramento único e por cada anualidade e a través da Universidade de Santiago de Compostela logo da presentación das correspondentes certificacións de gastos y de acordo coa normativa vixente.
Cuarto.-O incumprimento por parte dos beneficiarios de calquera das bases establecidas na orde de convocatoria do 14 de xullo de 1999 suporá a perda do dereito a percibi-la subvención correspondente.
Quinto.-Contra esta resolución poderase interpoñer recurso de alzada ante o conselleiro da Presidencia e Administración Pública no prazo dun mes contado a partir do día seguinte ó da data da súa publicación no DOG, de acordo co disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común. Sen embargo, os interesados poderán interpoñer calquera outro recurso que consideren oportuno.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de outubro de 1999.
Miguel A. Ríos Fernández
Secretario xeral de Investigación
e Desenvolvemento
ANEXO
Investigador principal: Rosa Mª Rivas Torres.
Organismo: Univ. Santiago de Compostela.
Cod. proyecto: PGIDT99EDU211.01.
Título proxecto: atención á diversidade nas dificultades da aprendizaxe.
Anos/cantidades en miles de ptas.
1999: 2.500.
2000: 1.900.
Total: 4.400.
Investigador principal: Antonio F. Rial Sánchez.
Organismo: Univ. Santiago de Compostela.
Cod. proxecto: PGIDT99EDU214.01.
Título proxecto: aspectos cualitativos da formación en alternancia.
Anos/cantidades en miles de ptas.
1999: 1.850.
2000: 1.450.
Total: 3.300.
ORDE do 8 de outubro de 1999 pola que se trasladan ensinanzas de formación profesional do IES Roberto Vidal de la Torre de Ferrol ó IES Ricardo Carballo Calero de Ferrol.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/1999

O sistema educativo está nun momento de transformación e cambio que se manifesta de maneira especial na formación profesional, e para responder ás necesidades de cualificación dos distintos sectores productivos da nosa economía é preciso unha permanente adaptación da oferta de ensinanzas.
A Consellería de Educación e Ordenación Universitaria, co ánimo de optimiza-los recursos existentes, considera que é necesario o traslado das ensinanzas de formación profesional da rama perruquería e estética, da especialidade de perruquería de Ferrol, do IES Roberto Vidal de la Torre ó IES Ricardo Carballo Calero.
Tendo en conta o informe da Dirección Xeral de Ordenación Educativa e Formación Profesional e por proposta da Dirección Xeral de Centros e Inspección Educativa, esta consellería
DISPÓN:
Autoriza-lo traslado das ensinanzas de formación profesional da rama perruquería e estética, da especialidade de perruquería, do IES Roberto Vidal de la Torre de Ferrol ó IES Ricardo Carballo Calero de Ferrol.
Disposicións derradeiras
Primeira.-Esta orde entrará en vigor o día seguinte ó da súa publicación no Diario Oficial de Galicia.
Segunda.-Autorízanse a Dirección Xeral de Centros e Inspección Educativa e a Dirección Xeral de Ordenación Educativa e Formación Profesional para dicta-las normas necesarias para a aplicación e desenvolvemento do establecido nesta orde.
Santiago de Compostela, 8 de outubro de 1999.
Celso Currás Fernández
Conselleiro de Educación e Ordenación
Universitaria